als_Latn dik_Latn sag_Latn
Me vendosjen e masave të posaçme në trafik, autoritetet e Parisit luftojnë kundër ndotjes së ajrit
Administrata e qytetit të Parisit këtë mëngjes tha se ende është në fuqi regjimi i kufizimit të trafikut në qytet, në mënyrë që në qytet mund të hyjnë vetëm makinat me numrat tek të targave.
PARIS (AA) – Kryeqyteti francez vazhdon të përballet me problemin e vazhdueshëm të ndotjes së ajrit që është në rritje, ndërsa autoritetet lokale nga e premtja kanë filluar zbatimin e një sërë masash për të reduktuar numrin e veturave në qendër të qytetit, raporton Anadolu Agency (AA).
Administrata e qytetit të Parisit këtë mëngjes tha se ende është në fuqi regjimi i kufizimit të trafikut në qytet, në mënyrë që në qytet mund të hyjnë vetëm makinat me numrat tek të targave. Në deklaratë gjithashtu thuhet se sot transporti publik dhe parkingjet publike në Paris do të jenë pa pagesë, siç ishte rasti me fundjavën e kaluar. Për të gjithë shoferët që nuk i përmbahen masave të kufizimit do të vendosen gjoba në vlerë prej 22 euro.
Masat kufizuese nuk vlejnë për automjetet e shërbimeve emergjente mjekësore, mjeteve të transportit publik, zjarrfikësve, policisë, taksive dhe automjeteve me motorë hibride ose elektrike. Ekspertët argumentojnë se rritja e nivelit të ndotjes së ajrit në Paris është shkaktuar nga mungesa e erës dhe shiut, si dhe nga sasia e madhe e pluhurit të depozituar.
Sipas matjes të premten në Paris ajri përmbante 102 PM (mikrogram të grimcave të dëmshme për metër kub), ndërsa matjet këtë mëngjes shënuan një rënie me 78 PM. Sipas standardeve evropiane të cilësisë së ajrit, maksimumi i lejuar i nivelit të grimcave të dëmshme është 50 PM.
als_Latn als_Latn als_Latn als_Latn als_Latn als_Latn